sukhrobnurali/uzbek-legal-corpus huggingface dataset:
DAVLAT AKTIVLARINI SOTIShDAN TUShGAN, XOʻJALIK BOShQARUVI AYRIM ORGANLARI USTAV FONDINI ShAKLLANTIRISh UChUN BERILGAN MABLAGʻLARNI TAQSIMLASh TARTIBI TOʻGʻRISIDA
(resolution, 2017-11-14)

Davlat tasarrufidan chiqarish va xususiylashtirish dasturlariga muvofiq davlat aktivlarini sotishdan tushayotgan, xoʻjalik boshqaruvi ayrim organlari ustav fondini shakllantirish uchun berilgan mablagʻlarni taqsimlashni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Davlat raqobat qoʻmitasiga 1-ilovaga* muvofiq tegishli xoʻjalik boshqaruvi organlari tomonidan ularning ustav fondidan chiqarilayotgan davlat aktivlarini, sotishdan tushadigan mablagʻlarni Davlat mulkini xususiylashtirishdan tushadigan mablagʻlar jamgʻarmasida jamlagan holda, sotish huquqi berilayotganligi maʼlumot uchun qabul qilinsin. 2. Oʻzbekiston Respublikasi Davlat mulki qoʻmitasi, Moliya vazirligi hamda Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasining mazkur qarorning 1-ilovasida koʻrsatilgan davlat aktivlarini sotishdan olingan mablagʻlarni 2-ilovaga* muvofiq taqsimlash toʻgʻrisidagi taklifiga rozilik berilsin. 3. Oʻzbekiston Respublikasi Moliya vazirligi Davlat mulki qoʻmitasi va “Oʻzpaxtasanoat” uyushmasi bilan birgalikda mazkur qarorga 2-ilovaga muvofiq uyushmaga tushayotgan mablagʻlarni jamlash va ulardan uyushma tomonidan foydalanish tartibi toʻgʻrisidagi nizomni bir oy muddatda belgilangan tartibda ishlab chiqsin va tasdiqlasin, unda: mablagʻlarning qaytarish, shuningdek yiliga Oʻzbekiston Respublikasi Markaziy bankining qayta moliyalashtirish stavkasining 50 foizidan ortiq boʻlmagan miqdorda toʻlov toʻlash shartlari bilan paxta tozalash korxonalarini modernizatsiya va rekonstruksiya qilishga yoʻnaltirilishi; uyushma tomonidan unga tushgan mablagʻlarning 2012-yildan boshlab 3 yil mobaynida davlatga qaytarilishi nazarda tutilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
JISMONIY ShAXSLARNING DAROMADIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2007-yil 18-maydagi “Yosh oilalarni moddiy va maʼnaviy qoʻllab-quvvatlashga doir qoʻshimcha chora-tadbirlar toʻgʻrisida”gi PF-3878-son Farmoni (Oʻzbekiston Respublikasi qonun hujjatlari toʻplami, 2007-y., 19-20-son, 192-modda) va Oʻzbekiston Respublikasi Prezidentining 2007-yil 10-apreldagi “Sugʻurta xizmatlari bozorini yanada isloh qilish va rivojlantirish chora-tadbirlari toʻgʻrisida”gi PQ-618-son qaroriga (Oʻzbekiston Respublikasi qonun hujjatlari toʻplami, 2007-y., 15-son, 158-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 14-yanvardagi 10, 2002-16-son qarori bilan tasdiqlangan Jismoniy shaxslarning daromadiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 14-mart, roʻyxat raqami 1110 — Meʼyoriy hujjatlar axborotnomasi, 2002-y., 5, 17-18-son; 2003-y., 5-6-son; Oʻzbekiston Respublikasi qonun hujjatlari toʻplami, 2004-y., 10-son, 125-modda; 2005-y., 10-11-son, 87-modda; 2006-y., 9-son, 67-modda, 2007-y., 7-8-son, 76-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
DAVLAT VA BOJXONA TAShQI SAVDO STATISTIKASI MAʼLUMOTLARINI YIGʻISh VA QAYTA IShLAShNING YAGONA USLUBIYATI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2007-09-20)

Oʻzbekiston Respublikasining “Davlat statistikasi toʻgʻrisida” va “Davlat bojxona xizmati toʻgʻrisida”gi qonunlariga asosan Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi va Davlat statistika qoʻmitasi qaror qiladi: 1. Makroiqtisodiyot va statistika vazirligining 1998-yil 5-avgustdagi 14-12-05/65, Davlat bojxona qoʻmitasining 1998-yil 7-avgustdagi 34-01/07-2493, Tashqi iqtisodiy aloqalar vazirligining 1998-yil 6-avgustdagi DSP-01/204548-son qarorlari bilan tasdiqlangan va 1998-yil 22-sentabrda Oʻzdavstandart bilan kelishilgan “Davlat va bojxona tashqi savdo statistikasi maʼlumotlarini yigʻish va qayta ishlashning yagona uslubiyati toʻgʻrisida”gi nizom (1998-yil 11-noyabr, roʻyxat raqami 530) oʻz kuchini yoʻqotgan deb topilsin. 2. Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi va Davlat statistika qoʻmitasining “Davlat va bojxona tashqi savdo statistikasi maʼlumotlarini yigʻish va qayta ishlash uslubiyati toʻgʻrisidagi nizomni tasdiqlash toʻgʻrisida” gi 2007-yil 31-iyuldagi 27, EG-01/10-4290, 01-02/15-17, 9-son qarori bekor qilinsin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiradi.
OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(law, 2014-01-01)

2-modda. Oʻzbekiston Respublikasining 1993-yil 2-sentabrda qabul qilingan “Mahalliy davlat hokimiyati toʻgʻrisida”gi 913-XII-sonli Qonuni (Oʻzbekiston Respublikasi Oliy Kengashining Axborotnomasi, 1993-yil, № 9, 320-modda; Oʻzbekiston Respublikasi Oliy Majlisining Axborotnomasi, 1997-yil, № 9, 241-modda; 1999-yil, № 1, 20-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 418-modda) 25-moddasining ikkinchi qismi quyidagi tahrirda bayon etilsin: “Uy-joy mulkdorlari va uy-joydan foydalanuvchilar kommunal xizmatlar toʻlovi va majburiy badallarni toʻlashga doir talablarni qoʻpol ravishda buzgan hollarda tumanlarning, shaharlarning (shaharlar tarkibiga kiruvchi tumanlarning) hokimlari kommunal xizmatlar toʻlovi va majburiy badallarni toʻlash boʻyicha qarzlarni undirish toʻgʻrisida kommunal xizmat koʻrsatuvchilar yoki xususiy uy-joy mulkdorlari shirkatlarining taqdimnomasiga muvofiq daʼvolar bilan sudga murojaat qiladi”. 3-modda. Oʻzbekiston Respublikasining 1993-yil 2-sentabrda qabul qilingan “Fuqarolarning oʻzini oʻzi boshqarish organlari toʻgʻrisida”gi 915-XII-sonli Qonuniga (Oʻzbekiston Respublikasining 1999-yil 14-aprelda qabul qilingan 758-I-sonli Qonuni bilan tasdiqlangan tahririda) (Oʻzbekiston Respublikasi Oliy Majlisining Axborotnomasi, 1999-yil, № 5, 110-modda; 2003-yil, № 9-10, 149-modda; 2004-yil, № 9, 171-modda; 2005-yil, № 1, 18-modda) quyidagi oʻzgartishlar kiritilsin: 1) 10-modda ikkinchi qismining yigirma ikkinchi xatboshisidagi “uy-joy mulkdorlarining shirkatlariga” degan soʻzlar “xususiy uy-joy mulkdorlarining shirkatlariga” degan soʻzlar bilan almashtirilsin; 2) 12-modda ikkinchi qismining yigirma beshinchi xatboshisidagi birinchi jumla quyidagi tahrirda bayon etilsin: “fuqarolar kommunal xizmatlar haqini va majburiy badallarni bank muassasasi orqali hisob-kitob qilib, toʻliq va oʻz vaqtida toʻlashlarini kommunal xizmat koʻrsatish korxonalari, xususiy uy-joy mulkdorlarining shirkatlari bilan birgalikda uyushtiradi va nazorat qiladi”. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASINING SOLIQ KODEKSIGA VA “BOJ TARIFI TOʻGʻRISIDA”GI OʻZBEKISTON RESPUBLIKASI QONUNINING 33-MODDASIGA OʻZGARTISh VA QOʻShIMChALAR KIRITISh HAQIDA
(code, 2016-04-22)

2-modda. Oʻzbekiston Respublikasining 1997-yil 29-avgustda qabul qilingan “Boj tarifi toʻgʻrisida”gi 470-I-sonli Qonunining (Oʻzbekiston Respublikasi Oliy Majlisining Axborotnomasi, 1997-yil, № 9, 228-modda; 1998-yil, № 9, 181-modda; 2001-yil, № 5, 89-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda; 2005-yil, № 1, 18-modda; 2007-yil, № 7, 322-modda) 33-moddasiga quyidagi oʻzgartish va qoʻshimchalar kiritilsin: birinchi qism: oʻn toʻqqizinchi—yigirma beshinchi xatboshilari quyidagi mazmundagi oʻn toʻqqizinchi—yigirma toʻrtinchi xatboshilar bilan almashtirilsin: “Oʻzbekiston Respublikasi hududiga qonun hujjatlarida belgilangan tartibda tasdiqlanadigan roʻyxat boʻyicha quyidagi maqsadlarda olib kirilayotgan texnologik jihozlar, shuningdek butlovchi buyumlar va ehtiyot qismlar, agar ularni yetkazib berish texnologik jihozlarni yetkazib berish kontrakti shartlarida nazarda tutilgan boʻlsa: Oʻzbekiston Respublikasi nomidan yoki uning kafolati ostida jalb etilgan chet el kreditlari hisobidan moliyalashtiriladigan investitsiya loyihalarini amalga oshirish uchun; chet el investitsiyalari ishtirokidagi korxonalarning ustav kapitaliga chet ellik investorlar tomonidan ulush sifatida; yangi ishlab chiqarishlarni barpo etish, shuningdek ishlab turgan ishlab chiqarishlarni kengaytirish, rekonstruksiya qilish, modernizatsiyalash va texnik jihatdan qayta jihozlash uchun; lizingga topshirish uchun; chet ellik investorning investitsiya majburiyatlari hisobidan xususiylashtirilayotgan korxonalar uchun”; yigirma oltinchi xatboshisi yigirma beshinchi xatboshi deb hisoblansin; quyidagi mazmundagi ikkinchi qism bilan toʻldirilsin: “Yangi texnologik jihozlar (butlovchi buyumlar va ehtiyot qismlar, agar ular texnologik jihozlarni yetkazib berish kontrakti shartlariga muvofiq yetkazib berilgan boʻlsa) olingan (import qilingan) paytdan eʼtiboran uch yil mobaynida realizatsiya qilingan yoki tekinga berilgan taqdirda, ushbu modda birinchi qismining oʻn toʻqqizinchi — yigirma toʻrtinchi xatboshilarida nazarda tutilgan imtiyozlarning amal qilishi imtiyoz qoʻllanilgan butun davr uchun bojxona bojini toʻlash boʻyicha majburiyatlar tiklangan holda bekor qilinadi”; ikkinchi—toʻrtinchi qismlari tegishincha uchinchi—beshinchi qismlar deb hisoblansin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
“TOVAR BELGILARI, XIZMAT KOʻRSATISh BELGILARI VA TOVAR KELIB ChIQQAN JOY NOMLARI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2007-09-19)

“321-modda. Hammaga maʼlum tovar belgisi
Oʻzbekiston Respublikasi hududida roʻyxatdan oʻtkazish asosida muhofaza qilinadigan tovar belgisi, Oʻzbekiston Respublikasining xalqaro shartnomasiga muvofiq Oʻzbekiston Respublikasi hududida roʻyxatdan oʻtkazilmay ham muhofaza qilinadigan tovar belgisi, shuningdek tovar belgisi sifatida foydalaniladigan, lekin Oʻzbekiston Respublikasi hududida huquqiy muhofazaga ega boʻlmagan belgi yuridik yoki jismoniy shaxsning arizasiga binoan, agar bunday tovar belgilaridan yoki belgidan muttasil foydalanilishi natijasida ular arizada koʻrsatalgan sanadagi holatga koʻra mazkur shaxsning tovarlari xususida Oʻzbekiston Respublikasida tegishli isteʼmolchilar orasida keng maʼlum boʻlsa, Oʻzbekiston Respublikasida hammaga maʼlum tovar belgisi deb eʼtirof etilishi mumkin. Hammaga maʼlum tovar belgisiga ushbu Qonunda tovar belgisi uchun nazarda tutilgan huquqiy muhofaza beriladi.

322. Hammaga maʼlum tovar belgisini huquqiy muhofaza qilish
Hammaga maʼlum tovar belgisiga qonun hujjatlarida belgilangan tartibda Apellatsiya kengashining qarori asosida huquqiy muhofaza beriladi. Hammaga maʼlum deb eʼtirof etilgan tovar belgisi Patent idorasi tomonidan Hammaga maʼlum tovar belgilari roʻyxatiga kiritiladi. Hammaga maʼlum tovar belgisiga taalluqli boʻlgan maʼlumotlar ular Hammaga maʼlum tovar belgilari roʻyxatiga kiritilganidan keyin Patent idorasining rasmiy axborotnomasida eʼlon qilinadi. Eʼlon qilinadigan maʼlumotlar tarkibi Patent idorasi tomonidan belgilanadi. Hammaga maʼlum tovar belgisiga guvohnoma berish tovar belgisi Hammaga maʼlum tovar belgilari roʻyxatiga kiritilgan sanadan eʼtiboran oʻn kun ichida Patent idorasi tomonidan amalga oshiriladi. Guvohnomaning shakli va unda koʻrsatiladigan maʼlumotlar tarkibi Patent idorasi tomonidan belgilanadi. Hammaga maʼlum tovar belgisining huquqiy muhofazasi muddatsiz amal qiladi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“OʻZEKSPOMARKAZ” MILLIY KOʻRGAZMA MAJMUASI” OAJ KOʻRGAZMA-YaRMARKA FAOLIYATINI YaNADA TAKOMILLAShTIRISh ChORA-TADBIRLARI TOʻGʻRISIDA
(resolution, 2020-09-28)

Koʻrgazma-yarmarka faoliyati sohasida tadbirlar qatnashchilariga koʻrsatiladigan xizmatlar sifatini oshirish va turlarini koʻpaytirish hamda “Oʻzekspomarkaz” milliy koʻrgazma majmuasi” ochiq aksiyadorlik jamiyati negizida Oʻzbekiston Respublikasi Xalqaro savdo-koʻrgazma markazini yanada tashkillashtirish uchun shart-sharoitlarni shakllantirish maqsadida: 1. Maʼlumot uchun qabul qilinsinki, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tomonidan “Oʻzekspomarkaz” MKM” OAJning ilovaga* muvofiq hududi va obyektlarini shaxsiy hamda qarz mablagʻlari hisobiga moliyalashtirib qurish va rekonstruksiya qilish boʻyicha loyiha tayyorlandi va uni amalga oshirish ishlari olib borilmoqda. 2. “Oʻzekspomarkaz” MKM” OAJ hududi va obyektlarini qurish hamda rekonstruksiya qilish boʻyicha mazkur loyihani amalga oshirish doirasida olib kelinadigan asbob-uskunalar, qurilish materiallari va mebellar, Oʻzbekiston Respublikasi Vazirlar Mahkamasi tomonidan tasdiqlanadigan roʻyxatga muvofiq, bojxona toʻlovlari (bojxona rasmiylashtiruvi yigʻimlaridan tashqari) toʻlashdan ozod etilsin. 3. Vazirlar Mahkamasining “Xalqaro savdo-koʻrgazma kompleksi qurilishini tugallash chora-tadbirlari toʻgʻrisida” 2002-yil 8-noyabrdagi 386-sonli qarorining 7-bandida nazarda tutilgan imtiyozlarning amal qilish muddati 2011-yilning 1-mayigacha uzaytirilsin. 4. Belgilansinki, ushbu Qarorda nazarda tutilgan imtiyozlar berilishi natijasida boʻshaydigan mablagʻlar, “Oʻzekspomarkaz” MKM” OAJ hududi va obyektlarini qurish hamda rekonstruksiya qilish uchun jalb qilingan kreditlarni toʻlashga yoʻnaltiriladi. 5. Oʻzbekiston Respublikasi Iqtisodiyot vazirligi “Oʻzekspomarkaz” MKM” OAJ hududi va obyektlarini qurish hamda rekonstruksiya qilish loyihasini belgilangan tartibda Oʻzbekiston Respublikasining 2007-yilgi Investitsiya dasturiga kiritsin. 6. Mazkur Qarorning bajarilishini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh, ShUNINGDEK BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “RESPUBLIKA PILLAChILIK TARMOGʻINI YANADA ISLOH QILISh ChORA-TADBIRLARI TOʻGʻRISIDA” 2006 YIL 15 NOYABRDAGI PQ-512-SON QARORI)” 2007-YIL 4-YANVARDAGI 7-SON QARORIGA QOʻShIMChA KIRITISh HAQIDA
(resolution, 2022-07-22)

Oʻzbekiston Respublikasi Vazirlar Mahkamasining “Oʻzbekyengilsanoat” davlat-aksiyadorlik kompaniyasi huzurida Toʻqimachilik mahsulotlari reklamasi va marketingi agentligini tashkil etish toʻgʻrisida” 2007-yil 13-avgustdagi 171-son qaroriga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Respublika pillachilik tarmogʻini yanada isloh qilish chora-tadbirlari toʻgʻrisida” 2006-yil 15-noyabrdagi PQ-512-son qarori)” 2007-yil 4-yanvardagi 7-son qaroriga 3-ilovaning “Infratuzilma korxonalari” blokiga “Toʻqimachilik mahsulotlari reklamasi va marketingi agentligi” ustuni qoʻshilsin.
OʻZBEKISTON RESPUBLIKASI VAZIRLAR MAHKAMASINING “BIRJA VA YaRMARKA SAVDOSI SAMARADORLIGINI OShIRISh ChORA-TADBIRLARI TOʻGʻRISIDA” 1999 YIL 15 APRELDAGI 174-SON QARORIGA OʻZGARTIRISh VA QOʻShIMChA KIRITISh HAQIDA
(resolution, 2022-07-22)

Savdoning zamonaviy shakllarini yanada rivojlantirish, birja va yarmarka savdosini ragʻbatlantirish, mahsulotlarni chetga chiqarishni tartibga solish va tovarlar eksportidan valyuta tushumlarini koʻpaytirish maqsadida Vazirlar Mahkamasi qaror qiladi: 1. Vazirlar Mahkamasining 1999-yil 15-apreldagi 174-son qarori (Oʻzbekiston Respublikasi QT, 1999-y., 4-son, 19-modda) bilan tasdiqlangan Tovar-xomashyo birjasi orqali yuridik va jismoniy shaxslar tomonidan eksportga faqat erkin almashtiriladigan valyutaga sotiladigan tovarlar roʻyxatiga quyidagi mazmundagi 1-pozitsiya qoʻshilsin: 1—54-pozitsiyalar tegishli ravishda 2—55-pozitsiyalar deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
UYUSHGAN BIRJADAN TASHQARI BOZORDA KORPORATIV QIMMATLI QOGʻOZLAR OLDI-SOTDISIGA DOIR BITISHUVLARNI AMALGA OSHIRISH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(order, 2025-01-14)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 2004-yil 10-iyunda tasdiqlangan “Uyushgan birjadan tashqari bozorda korporativ qimmatli qogʻozlar oldi-sotdisiga doir bitishuvlarni amalga oshirish tartibi toʻgʻrisidagi nizomga (2004-yil 16-iyul, roʻyxat raqami 1384) ilovaga* muvofiq oʻzgartirish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AVTOMOTOTRANSPORT VOSITALARINI ROʻYXATDAN OʻTKAZISh, QAYTA ROʻYXATDAN OʻTKAZISh VA ULARNING HISOBINI OLIB BORISh, MILLIY DAVLAT RAQAMI BELGILARINI BERISh VA ULARNI ALMAShTIRISh QOIDALARIGA OʻZGARTIRISh KIRITISh HAQIDA (VAZIRLAR MAHKAMASINING “AVTOMOTOTRANSPORT VOSITALARI UChUN ROʻYXATDAN OʻTKAZISh DAVLAT RAQAMI BELGILARINING YANGI NAMUNALARINI JORIY ETISh ChORA-TADBIRLARI TOʻGʻRISIDA” 2007-YIL 27-IYUNDAGI 131-SON QARORI)
(resolution, 2017-09-11)

Oʻzbekiston Respublikasi Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarining yangi namunalarini joriy etish chora-tadbirlari toʻgʻrisida” 2007-yil 27-iyundagi 131-son qaroriga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1997-yil 26-maydagi 256-son qarori bilan tasdiqlangan Avtomototransport vositalarini roʻyxatdan oʻtkazish, qayta roʻyxatdan oʻtkazish va ularning hisobini olib borish, milliy davlat raqami belgilarini berish va ularni almashtirish qoidalari V boʻlimining 7-bandi quyidagi tahrirda bayon qilinsin: “7. Yaroqsiz holga kelib qolgan, shikastlangan yoki buzilgan davlat raqami belgilari taʼmirlanmaydi. Yaroqsiz holga kelib qolgan, shikastlangan yoki buzilgan, shuningdek yoʻqolgan davlat raqami belgilari va qayd etish guvohnomalari oʻrniga yangilari transport vositasi egasining arizasiga asosan tegishli toʻlovlar undirilgandan va raqamli agregatlar tekshirilgandan soʻng beriladi. Yoʻqolgan qayd etish guvohnomasi (texpasport) oʻrniga yangisi hisob kartochkasidagi maʼlumotlar asosida toʻldiriladi hamda guvohnomaning “Alohida belgilar” boʻlimiga “Takroriy” degan belgi qoʻyiladi. Yaroqsiz holga kelib qolgan, shikastlangan yoki buzilgan davlat raqami belgilari oʻrniga transport vositasi egasining arizasiga asosan ularning dublikati berilishi mumkin. Dublikatlar Yoʻl harakati xavfsizligi davlat xizmati hududiy organlarining buyurtmanomasi asosida tayyorlanadi. Dublikat olingungacha boʻlgan davrga yigʻim undirilmasdan ilgari foydalanilgan yaroqli davlat raqami belgilari beriladi”.
PENSIONERLARNI IJTIMOIY QOʻLLAB-QUVVATLAShNI KUChAYTIRISh BORASIDAGI ChORA-TADBIRLAR TOʻGʻRISIDA
(decree, 2018-12-13)

Aholi daromadlari va farovonligi darajasini muttasil oʻstirib borish boʻyicha aniq maqsadga yoʻnaltirilgan siyosatni amalga oshirishni davom ettirish, keksalar toʻgʻrisidagi gʻamxoʻrlikni har tomonlama kuchaytirish, ularning pensiyalari miqdorini oshirish, shuningdek pensiya taʼminoti tizimini izchillik bilan takomillashtirib borish maqsadida: 1. 2007-yilning 1-oktabridan pensiyani hisoblash uchun qabul qilinadigan ish haqining maksimal miqdori eng kam ish haqi miqdorining yetti karrasidan sakkiz karrasigacha miqdorga oshirilsin. 2. Mazkur Farmonni bajarish bilan bogʻliq sarf-xarajatlar Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi mablagʻlari, shuningdek, zarur hollarda, Davlat budjeti mablagʻlari hisobidan amalga oshirilsin. 3. Oʻzbekiston Respublikasi Mehnat va aholini ijtimoiy muhofaza qilish vazirligi pensiyani hisoblashda qabul qilinadigan ish haqining maksimal miqdori oshirilishini hisobga olgan holda pensiyalarning miqdorlari oʻz vaqtida qaytadan hisoblab chiqilishini taʼminlasin. 4. Vazirlar Mahkamasi bir hafta muddatda “Fuqarolarning davlat pensiya taʼminoti toʻgʻrisida”gi Qonunga ushbu Farmondan kelib chiqadigan oʻzgartishlarni Oʻzbekiston Respublikasi Oliy Majlisining Qonunchilik palatasiga tasdiqlash uchun kiritsin. 5. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
TOShKENT ShAHRIDA OʻZBEKISTON XALQ ShOIRASI ZULFIYANING HAYKALINI OʻRNATISh TOʻGʻRISIDA
(resolution, 2021-04-30)

Oʻzbekiston xalq shoirasi Zulfiya (Zulfiya Isroilova)ning milliy adabiyotimiz va madaniyatimiz rivojiga qoʻshgan ulkan hissasini, uning betakror ijodiy merosi va ibratli ijtimoiy faoliyatining yosh avlodni Vatanga muhabbat va sadoqat, milliy va umuminsoniy qadriyatlar ruhida tarbiyalashdagi katta oʻrni va ahamiyatini inobatga olib: 1. Oʻzbekiston Yozuvchilar uyushmasi, Madaniyat va sport ishlari vazirligi, Respublika Maʼnaviyat targʻibot markazining Vatanimiz poytaxti — Toshkent shahrida Oʻzbekiston xalq shoirasi Zulfiya xotirasiga haykal oʻrnatish toʻgʻrisidagi taklifi maʼqullansin. 2. Oʻzbekiston Badiiy akademiyasi bir oy muddatda tegishli mutasaddi tashkilotlar bilan birgalikda Zulfiya haykalini yaratish boʻyicha ijodiy tanlov eʼlon qilsin va uni belgilangan tartibda oʻtkazsin. 3. Oʻzbekiston Respublikasi Moliya vazirligi haykalni yaratish va oʻrnatish bilan bogʻliq xarajatlar, Toshkent shahar hokimligi tomonidan taqdim etiladigan hisob-kitoblarga muvofiq, Vazirlar Mahkamasining zaxira jamgʻarmasi hisobidan qoplanishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.
OʻZBEKISTON RESPUBLIKASINING FUQARO HAVO KEMALARINI DAVLAT ROʻYXATIDAN OʻTKAZISh QOIDALARIGA OʻZGARTISh VA QOʻShIMChALAR KIRITISh TOʻGʻRISIDA
(order, 2016-03-14)

Oʻzbekiston Respublikasining fuqaro havo kemalarini davlat roʻyxatidan oʻtkazish qoidalarini yanada takomillashtirish va ularni Xalqaro fuqaro aviatsiyasi tashkiloti (IKAO) talablariga muvofiqlashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2003-yil 4-apreldagi 44-son buyrugʻi bilan tasdiqlangan Oʻzbekiston Respublikasining fuqaro havo kemalarini davlat roʻyxatidan oʻtkazish qoidalariga (2003-yil 29-aprel, roʻyxat raqami 1239) ilovaga* muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.